CELEX: 32007R0216
Language: da
Date: 2007-02-28 00:00:00
Title: Kommissionens forordning (EF) nr. 216/2007 af 28. februar 2007 om indledning af en undersøgelse vedrørende den mulige omgåelse af de antidumpingforanstaltninger, der indførtes ved Rådets forordning (EF) nr. 1629/2004 om importen af visse grafitelektrodesystemer med oprindelse i Indien, ved import af visse former for kunstig grafit med oprindelse i Indien, og om registrering af denne import

1.3.2007   
            
            
               DA
            
            
               Den Europæiske Unions Tidende
            
            
               L 62/16
            
         
      KOMMISSIONENS FORORDNING (EF) nr. 216/2007
   af 28. februar 2007
   om indledning af en undersøgelse vedrørende den mulige omgåelse af de antidumpingforanstaltninger, der indførtes ved Rådets forordning (EF) nr. 1629/2004 om importen af visse grafitelektrodesystemer med oprindelse i Indien, ved import af visse former for kunstig grafit med oprindelse i Indien, og om registrering af denne import
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (grundforordningen) (1), særlig artikel 13, stk. 3, artikel 14, stk. 3, og artikel 14, stk. 5, og
   ud fra følgende betragtninger:
   A.   ANMODNING
   
               (1)
            
            
               Kommissionen har modtaget en anmodning i henhold til artikel 13, stk. 3, i grundforordningen om at undersøge, om de antidumpingforanstaltninger, der er indført over for importen af visse grafitelektrodesystemer med oprindelse i Indien, bliver omgået.
            
         
               (2)
            
            
               Anmodningen blev indgivet den 15. januar 2007 af European Carbon and Graphite Association (ECGA) på vegne af EF-producenter af visse grafitelektrodesystemer.
            
         B.   VAREN
   
               (3)
            
            
               Den vare, der muligvis er genstand for omgåelse, er grafitelektroder af den art, der anvendes til elektriske ovne, med en tilsyneladende densitet på 1,65 g/cm3 eller derover og en elektrisk modstand på 6,0 μΩ.m eller derunder, henhørende under KN-kode ex 8545 11 00 (Taric-kode 8545110010) og nipler, der anvendes til sådanne elektroder, henhørende under KN-kode ex 8545 90 90 (Taric-kode 8545909010), uanset om de importeres sammen eller separat, med oprindelse i Indien (den pågældende vare). Koderne er kun anført til orientering.
            
         
               (4)
            
            
               Den vare, der er omfattet af undersøgelsen, er stænger af kunstig grafit af diameter 75 mm og derover med oprindelse i Indien (den undersøgte vare), som normalt tariferes under KN-kode ex 3801 10 00 (Taric-kode 3801100010). Koden er kun anført til orientering. Den undersøgte vare er et mellemprodukt ved fremstillingen af den pågældende vare og har allerede samme grundlæggende egenskaber.
            
         C.   GÆLDENDE FORANSTALTNINGER
   
               (5)
            
            
               De gældende foranstaltninger, der muligvis omgås, er de antidumpingforanstaltninger, der blev indført ved Rådets forordning (EF) nr. 1629/2004 (2).
            
         D.   BEGRUNDELSE
   
               (6)
            
            
               Anmodningen indeholder tilstrækkelige umiddelbare beviser for, at antidumpingforanstaltningerne over for importen af den pågældende vare omgås ved import af den undersøgte vare.
            
         
               (7)
            
            
               Der er fremlagt følgende beviser:
               
                           i)
                        
                        
                           Det fremgår af anmodningen, at der er sket en betydelig ændring i handelsmønstret for eksporten fra Indien til Fællesskabet efter indførelsen af antidumpingforanstaltningerne over for den pågældende vare, og at denne ændring ikke i tilstrækkelig grad kan begrundes med andet end indførelsen af tolden.
                        
                     
                           ii)
                        
                        
                           Årsagen til det ændrede handelsmønster synes at være en enkel omdannelsesproces i Fællesskabet, hvor importen af den undersøgte vare omdannes til den pågældende vare.
                        
                     
                           iii)
                        
                        
                           Anmodningen indeholder desuden tilstrækkelige umiddelbare beviser for, at de afhjælpende virkninger af de gældende antidumpingforanstaltninger over for importen af den pågældende vare undergraves med hensyn til mængde. Betydelige importmængder af den undersøgte vare synes at have erstattet importen af den pågældende vare.
                        
                     
                           iv)
                        
                        
                           Endelig indeholder anmodningen tilstrækkelige umiddelbare beviser for, at priserne på den undersøgte vare efter omdannelsen dumpes i forhold til den normale værdi, der tidligere var fastsat for den pågældende vare.
                        
                     
                           v)
                        
                        
                           Hvis det i løbet af undersøgelsen konstateres, at der foregår andre former for omgåelse, som er omfattet af artikel 13 i grundforordningen, end enkel omdannelse, kan den pågældende praksis også blive undersøgt.
                        
                     
         E.   PROCEDURE
   
               (8)
            
            
               I lyset af ovenstående har Kommissionen konkluderet, at der foreligger tilstrækkelige beviser til at berettige indledningen af en undersøgelse, jf. artikel 13 i grundforordningen, og indføre registrering, jf. artikel 14, stk. 5, i grundforordningen, af import af den undersøgte vare.
            
         a)   Spørgeskemaer
   
               (9)
            
            
               For at indhente de oplysninger, som Kommissionen anser for nødvendige til undersøgelsen, vil den sende spørgeskemaer til de eksportører/producenter og eksportør- og producentsammenslutninger i Indien og de importører og importørsammenslutninger i Fællesskabet, som samarbejdede i forbindelse med den undersøgelse, der førte til de gældende foranstaltninger, og til myndighederne i Indien. Der kan i givet fald også indhentes oplysninger fra EF-erhvervsgrenen.
            
         
               (10)
            
            
               Under alle omstændigheder bør alle berørte parter kontakte Kommissionen straks eller senest inden for den frist, der er fastsat i artikel 3 i denne forordning, for at finde ud af, om de er nævnt i anmodningen, og om nødvendigt anmode om et spørgeskema inden for fristen i artikel 3, stk. 1, i denne forordning, da fristen i artikel 3, stk. 2, i denne forordning gælder for alle berørte parter.
            
         
               (11)
            
            
               Myndighederne i Indien vil blive underrettet om indledningen af undersøgelsen og få tilsendt en kopi af anmodningen.
            
         b)   Indhentning af oplysninger og afholdelse af høringer
   
               (12)
            
            
               Alle berørte parter opfordres til at tilkendegive deres synspunkter skriftligt og fremlægge dokumentation herfor. Kommissionen kan desuden høre interesserede parter, hvis de anmoder skriftligt herom og kan godtgøre, at der er særlige grunde til, at de bør høres.
            
         c)   Fritagelse for registrering eller foranstaltninger
   
               (13)
            
            
               I henhold til artikel 13, stk. 4, i grundforordningen kan import af den undersøgte vare fritages for registrering eller foranstaltninger, hvis der ikke er tale om omgåelse.
            
         
               (14)
            
            
               Da den mulige omgåelse finder sted inden for Fællesskabet, kan der indrømmes fritagelse i henhold til artikel 13, stk. 4, i grundforordningen for importører af den undersøgte vare, som kan bevise, at de ikke har forbindelse med nogen producent, der er omfattet af foranstaltningerne. Importører, som ønsker at opnå fritagelse, bør indgive en behørigt dokumenteret anmodning inden for den frist, der er fastsat i artikel 3, stk. 3, i denne forordning.
            
         F.   REGISTRERING
   
               (15)
            
            
               I henhold til artikel 14, stk. 5, i grundforordningen bør der indføres registrering af importen af den undersøgte vare for at sikre, at der med tilbagevirkende kraft kan opkræves et passende beløb i antidumpingtold fra datoen for registreringen af den pågældende import med oprindelse i Indien, hvis undersøgelsen skulle vise, at der er sket omgåelse.
            
         G.   FRISTER
   
               (16)
            
            
               For at sikre en forsvarlig forvaltning bør der fastsættes frister for:
               
                           —
                        
                        
                           at berørte parter kan give sig til kende over for Kommissionen, fremsætte deres synspunkter skriftligt og indsende besvarelser af spørgeskemaer eller andre oplysninger, der bør tages i betragtning i forbindelse med undersøgelsen
                        
                     
                           —
                        
                        
                           at importører i Fællesskabet kan anmode om, at deres import fritages for registrering eller foranstaltninger
                        
                     
                           —
                        
                        
                           at berørte parter skriftligt kan anmode om at blive hørt af Kommissionen.
                        
                     
         
               (17)
            
            
               Der gøres opmærksom på, at de fleste proceduremæssige rettigheder, der er fastsat i grundforordningen, kun kan respekteres, hvis parterne giver sig til kende inden for den frist, der er angivet i artikel 3 i denne forordning.
            
         H.   MANGLENDE SAMARBEJDE
   
               (18)
            
            
               Hvis en af de berørte parter nægter at give adgang til nødvendige oplysninger eller undlader at meddele dem inden for de fastsatte frister eller lægger væsentlige hindringer i vejen for undersøgelsen, kan der træffes foreløbige eller endelige afgørelser, positive eller negative, på grundlag af de foreliggende faktiske oplysninger, jf. artikel 18 i grundforordningen.
            
         
               (19)
            
            
               Konstateres det, at en berørt part har meddelt urigtige eller vildledende oplysninger, ses der bort fra disse oplysninger, og der kan gøres brug af de foreliggende faktiske oplysninger. Hvis en berørt part helt eller delvis undlader at samarbejde, og resultatet af undersøgelsen derfor baseres på de foreliggende faktiske oplysninger, jf. artikel 18 i grundforordningen, kan resultatet blive mindre gunstigt for denne part, end hvis den pågældende havde udvist samarbejdsvilje —
            
         UDSTEDT FØLGENDE FORORDNING:
   Artikel 1
   Der indledes en undersøgelse i medfør af artikel 13, stk. 3, i forordning (EF) nr. 384/96 for at fastslå, om importen til Fællesskabet af stænger af kunstig grafit af diameter 75 mm og derover med oprindelse i Indien, normalt henhørende under KN-kode ex 3801 10 00 (Taric-kode 3801100010), omgår de foranstaltninger, der er indført ved forordning (EF) nr. 1629/2004.
   Artikel 2
   I medfør af artikel 13, stk. 3, og artikel 14, stk. 5, i forordning (EF) nr. 384/96 pålægges det toldmyndighederne at tage de nødvendige skridt til registrering af den import til Fællesskabet, der er beskrevet i artikel 1 i denne forordning.
   Registreringen ophører ni måneder efter datoen for denne forordnings ikrafttræden.
   Kommissionen kan ved forordning give toldmyndighederne instruks om at ophøre med at registrere import til Fællesskabet af varer importeret af importører, som har anmodet om fritagelse for registrering, hvis det kan fastslås, at de pågældende ikke omgår antidumpingtolden.
   Artikel 3
   1.   Der bør anmodes om spørgeskemaer fra Kommissionen senest 15 dage efter offentliggørelsen af denne forordning i Den Europæiske Unions Tidende.
   2.   Medmindre andet er angivet, skal berørte parter give sig til kende over for Kommissionen, fremsætte deres synspunkter skriftligt og indsende besvarelser af spørgeskemaerne eller alle andre oplysninger senest 40 dage efter offentliggørelsen af denne forordning i Den Europæiske Unions Tidende, hvis der skal tages hensyn til deres bemærkninger i forbindelse med undersøgelsen.
   3.   Importører, som ønsker fritagelse for registrering eller foranstaltninger, skal indgive en behørigt dokumenteret anmodning herom inden for samme frist på 40 dage.
   4.   Berørte parter kan også anmode om at blive hørt af Kommissionen inden for samme frist på 40 dage.
   5.   Alle oplysninger vedrørende sagen og alle anmodninger om at blive hørt, få tilsendt et spørgeskema og om fritagelse for registrering eller foranstaltninger skal indgives skriftligt (men ikke elektronisk, medmindre andet er angivet) med angivelse af den berørte parts navn, adresse, e-mail-adresse, telefon- og faxnummer. Alle skriftlige bemærkninger, herunder de oplysninger, der anmodes om i denne forordning, besvarelser af spørgeskemaer og korrespondance, som videregives af de berørte parter som fortroligt materiale, skal være forsynet med påtegningen »Limited« (3) og skal i overensstemmelse med artikel 19, stk. 2, i grundforordningen være ledsaget af et ikke-fortroligt sammendrag forsynet med påtegningen »FOR INSPECTION BY INTERESTED PARTIES«.
   Kommissionens adresse:
   
               Europa-Kommissionen
            
         
               Generaldirektoratet for Handel
            
         
               Direktorat H
            
         
               Kontor: J-79 5/16
            
         
               B-1049 Bruxelles
            
         
               Fax (32-2) 295 65 05
            
         Artikel 4
   Denne forordning træder i kraft på dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. februar 2007.
      
         
            På Kommissionens vegne
         
         Peter MANDELSON
         
         
            Medlem af Kommissionen
         
      
   
   
      (1)  EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).
   
      (2)  EUT L 295 af 18.9.2004, s. 10.
   
      (3)  Dette betyder, at dokumentet kun er til intern brug og er beskyttet i henhold til artikel 4 i Europa-Parlamentets og Rådets forordning (EF) nr. 1049/2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43). Det er et fortroligt dokument i henhold til artikel 19 i grundforordningen og artikel 6 i WTO-aftalen om anvendelse af artikel VI i GATT 1994 (antidumpingaftalen).